Pecyn hyfforddi Hyfforddiant mewn Swydd ar gyfer amgueddfeydd, llyfrgelloedd astudiaethau lleol a

staff archifau

CEFNOGI YSGOLION I GYFLAWNI AR Y CWRICWLWM NEWYDD I GYMRU

gan gynnwys dysgu hanes pobl dduon, Asiaidd a lleiafrifoedd ethnig

NODIADAU I GYFLWYNWYR

Gweler y Nodiadau Cyfarwyddyd am wybodaeth gefndirol am y cyflwyniad.

Cadwch at yr amser – 15 munud ar y mwyaf.

Pwysleisiwch fod pob amgueddfa, llyfrgell astudiaethau lleol ac archifdy’n wahanol a bydd gan bob un ei gasgliadau unigryw ei hun.

At ddibenion dangosol yn unig mae'r delweddau yn y cyflwyniad. Dangosant sut y gellid defnyddio eitemau tebyg i’r hyn a allai fod mewn Amgueddfeydd, Llyfrgelloedd ac Archifdai i archwilio meysydd o’r cwricwlwm, gan gynnwys cynefin a hanes ethnig leiafrifol.

Y CYFLWYNIAD

|  |  |  |
| --- | --- | --- |
| Sleid | Cynnwys a Chyd-destun | Delwedd/au |
| 1 | Y dudalen flaen  Rhowch eich enw a lle yr ydych wedi'ch lleoli.  Gofynnwch i bawb gyflwyno eu hunain yn gryno.  Amlinellwch y sesiwn - rydych eisiau dweud wrthyn nhw pam fo Amgueddfeydd, Llyfrgelloedd ac Archifdai yng Nghymru yn lleoedd defnyddiol i’w cefnogi i addysgu'r cwricwlwm newydd. | Detholiad o eitemau sy'n darlunio'r mathau o bethau a allai fod mewn amgueddfeydd, llyfrgelloedd astudiaethau lleol ac archifdai. Hyd yn oed wrth edrych ar y rhain yn sydyn, gallwn weld sut y gallant gefnogi meysydd dysgu megis cynefin a hanes lleiafrifol. Gwasanaethodd y Ffiwsilwyr Brenhinol Cymreig (delwedd yr afr) ar draws yr Ymerodraeth Brydeinig. Cyhoeddwyd *Y Cenhadwr Americanaidd* yn Gymraeg yn America am ddegawdau a thrafodai faterion megis caethwasiaeth. |
| 2 | Cyfleoedd a Heriau  Gwyddom fod hwn yn gyfnod heriol i athrawon – maen nhw’n brysur yn datblygu rhaglenni dysgu newydd. Gallwn ni helpu. | Gafr gatrodol y Ffiwsilwyr Brenhinol Cymreig. Pwy sydd yn y llun, lle roedd y Ffiwsilwyr yn gwasanaethu – defnyddiwch y wybodaeth hon i gefnogi ymchwil i hanes ethnig leiafrifol.  Pamffled ar John Ystumllyn, garddwr o'r 18fed ganrif, a fagwyd ger Pwllheli. Sut cyrhaeddodd o yno? Sut gâi ei drin? Tystiolaeth o amrywiaeth yng Nghymru dros y canrifoedd. |
| 3 | Pam dod atom ni  Gallwn gynnig profiadau unigryw nad ydynt ar gael yn yr ystafell ddosbarth. | Ymweliad ysgol â'r hen gegin. Pa dechnoleg oedden nhw'n ei defnyddio, o le ddaeth y bwyd, sut wnaethon nhw reoli'r cyfrifon? O le daeth y sbeisys? Pa dystiolaeth sydd o fasnachu byd-eang ac ymerodraeth?  Hen lyfrau – Does dim byd tebyg i’r profiad o afael mewn hen wrthrych (neu edrych ar un, os na chânt afael ynddo) |
| 4 | Pwy ydym ni  Cyfle i chi roi trosolwg byr o'r amrywiaeth o safleoedd sydd ar gael iddynt ymweld â nhw. Ychydig o ysgolion yng Nghymru sydd yn bell oddi wrth un ohonyn nhw o leiaf.  **Amgueddfeydd** Mae gennym dros 100 o amgueddfeydd yng Nghymru. Mae saith yn cael eu rhedeg gan Amgueddfa Cymru, tra bod y gweddill yn cael eu rhedeg gan awdurdodau lleol, prifysgolion, elusennau, grwpiau annibynnol a chyrff gwirfoddol. Golyga hyn y gallech, pan fyddwch yn cysylltu ag amgueddfa, fod yn siarad â rhywun sydd wedi'i hyfforddi'n drylwyr mewn rheoli treftadaeth neu â gwirfoddolwr sy'n digwydd bod yn angerddol am beth bynnag sydd gan yr amgueddfa. Fel arfer, dim ond canran fach o'r hyn sydd ganddi y mae amgueddfa'n ei ddangos i'r cyhoedd. Mae'r gweddill y tu ôl i'r llenni yn y storfeydd - holwch ni am y rhain.  **Llyfrgelloedd astudiaethau lleol** Gall y rhain fod yn rhan o lyfrgell gyffredinol. Ni fyddwch yn dod o hyd i’r nofelau diweddaraf yma, ond mi welwch lyfrau ar bynciau lleol arbenigol, trafodion cymdeithasau hanes lleol, llyfrau neu bamffledi a ysgrifennwyd gan ffigurau lleol allweddol a ffotograffau.  Fel arfer, nid oes gan lyfrgelloedd astudiaethau orielau nac arddangosfeydd i ymwelwyr eu harchwilio, fel sydd mewn amgueddfa.  **Archifau** Gall y rhain storio unrhyw beth o ddogfennau cwmni swyddogol i'r manylion lleiaf am gymuned. Mae archifdai yng Nghymru yn llawn o ddogfennau personol, ffotograffau, a hyd yn oed, hanesion llafar pobl leol. Gallant hefyd fod â dogfennau sy’n cysylltu Cymru â’r byd, megis cofnodion planhigfeydd India’r Gorllewin, llythyrau a ysgrifennwyd gan rywun yn yr *East India Company*, cofnodion milwyr Cymreig ar ymgyrchu o amgylch y byd, neu ddogfennau sy’n cofnodi amrywiaeth yng Nghymru dros y canrifoedd. | |
| 5 | Pam dod atom ni  Gallwn ddarparu tystiolaeth o ffynonellau gwreiddiol i gefnogi eich ymchwil. | Gall archwilio dogfennau gwreiddiol annog meddyliau ifanc i feddwl yn feirniadol. Cerdyn – Ymateb un plentyn i ddarllen dogfen heriol am gaethwasiaeth. |
| 6. | Meysydd Dysgu a Phrofiad – Iaith, llythrennedd a chyfathrebu  Gall ein holl gasgliadau gyffroi meddyliau chwilfrydig. Gall dysgwyr drafod yr hyn maen nhw'n dod o hyd iddo, ymchwilio ymhellach a gofyn cwestiynau | Dysgwr yn archwilio arddangosfa ar gaethwasiaeth - arddangosfa a sefydlwyd gan yr ysgol yn dilyn ymweliad i ymchwilio i ddogfennau gwreiddiol sy'n gysylltiedig â'r fasnach gaethweision.  Gwyntyll ifori – wedi'i wneud o ysgithrau eliffant Affricanaidd. Mae llawer o wrthrychau ifori i'w cael yn ein casgliadau. Sut cyrhaeddodd yr ifori yno? Beth mae'n ei ddweud am fasnach ryngwladol a'r Ymerodraeth Brydeinig ar y pryd? Beth mae hyn yn ei ddweud wrthym am gadwraeth nawr? |
| 7 | Meysydd Dysgu a Phrofiad – Dyniaethau  Mae gan Amgueddfeydd, Llyfrgelloedd ac Archifdai gymaint o eitemau a all gefnogi’r Maes Dysgu a Phrofiad hwn. Gofynnwch i athrawon drafod eu themâu gyda chi. | Gweler uchod am ymweliad ysgol â'r hen gegin  Map o Gaerdydd gan John Speed. Mae mapiau yn byrth i sut roedd pobl y gorffennol yn gweld eu hunain a lle roedden nhw’n byw neu eisiau mynd. |
| 8 | Meysydd Dysgu a Phrofiad – Gwyddoniaeth a thechnoleg  Wrth chwilio ein catalogau datgelir cyfoeth o wybodaeth i gefnogi’r Maes Dysgu a Phrofiad hwn. Mae gan rai ohonom hen offerynnau, llythyrau neu gyfnodolion gwyddonol gan deithwyr neu fforwyr, neu gofynnwch i ni sut byddwn yn gofalu am ein gwrthrychau unigryw. | Archwilio tecstilau – Disgyblion yn dysgu sut bo cyffwrdd â ffabrigau cain yn eu niweidio. Mae sidan yn y ffabrig – o le ddaeth y sidan? Sut y daeth i Gymru?  Gefelau siwgr - Eitemau technolegol ond gellir eu defnyddio, hefyd, i archwilio siwgr, caethwasiaeth trawsatlantig ac iechyd |
| 9 | Meysydd Dysgu a Phrofiad – Mathemateg a rhifyddeg  Nid yn unig bod gennym hen lyfrau cyfrifon a chyfriflyfrau, ond bydd ymdrin â’r holl wybodaeth yn eu dysgu sut i ddehongli a chofnodi data hanesyddol | Mae hen lyfrau cofnodiadau yn rhoi profiad gwych o reoli data. Beth mae ein cyfrifon yn ei gofnodi? Unrhyw beth o wledydd eraill? Beth maen nhw'n ei ddod i mewn? |
| 10 | Meysydd Dysgu a Phrofiad – Iechyd a lles  Bydd gadael yr ystafell ddosbarth yn brofiad gwerthfawr. Yn ogystal, mae gan ein casgliadau dystiolaeth o sut roedd eraill yn meddwl am eu hamgylcheddau a’r hyn wnaethon nhw amdano. Bydd meddwl mewn ffordd newydd yn ennyn hyder a hunanddibyniaeth | Mae'n wych ymweld â rhywle newydd. |
| 11 | Meysydd Dysgu a Phrofiad – Celfyddydau mynegiannol  Posibiliadau diddiwedd yma. Gofynnwch i athrawon weithio gyda chi ar ymweliadau byr neu ar brosiectau hwy. Mae gan rai ohonom le i chi gynhyrchu gwaith creadigol y tu allan i'r ystafell ddosbarth. | Posibiliadau diddiwedd ar gyfer y celfyddydau creadigol. Mae'r plant ar y chwith yn ymateb i ymchwilio i'r fasnach gaethweision. Maent yn arddangos y gwaith a gynhyrchwyd ganddynt o ganlyniad i'w dysgu. |
| 12 | Hanes Pobl Ddu, Asiaidd a lleiafrifoedd ethnig  Dim ond nawr rydyn ni'n dechrau deall faint o'n casgliadau sydd â chyswllt ag ymerodraeth, caethwasiaeth yr Iwerydd ac amrywiaeth. Ceisiwch annog athrawon i weithio gyda chi fel y gallwch roi'r dystiolaeth sydd ei hangen arnynt. Atgoffwch nhw fod y pwnc hwn yn dal yn berthnasol, hyd yn oed os ydyn nhw mewn ardal wledig – mae gennym ni bethau sy’n cysylltu Cymru â’r byd, waeth lle ydych chi. Nid yw hanes lleiafrifol yn ymwneud ag ymerodraeth a chaethwasiaeth yn unig – mae gennym gymaint mwy. Dim ond newydd ddechrau'r broses o ddod ar eu traws ydyn ni, felly, gweithiwch gyda ni ar hyn. | Merch ifanc yn archwilio cabinet sy’n arddangos llestri te o'r 18fed ganrif. Mae hi’n archwilio sut ehangodd diwydiant ceramig Prydain yn aruthrol wrth i siwgr a gynhyrchwyd gan weithwyr caethiwed gael ei fewnforio i’r wlad. |
| 13 | Gosodwch eich delweddau eich hun yma o'ch safle | |
| 14 | Gwneud i hyn weithio  Mae hyn yn newydd i’r ddau ohonom – mae angen i ni fod yn onest ynglŷn â lle’r ydyn ni a pha wasanaethau y gallwn eu darparu. Ceisiwch annog athrawon i siarad â chi am yr hyn y maent yn ei wneud (ar ôl y cyfarfod neu ar ddiwrnod arall). Mae sensitifrwydd diwylliannol ac oedran yn hollbwysig wrth archwilio rhai o'n gwrthrychau a'n dogfennau. Siaradwch â ni am sut i wneud hyn gyda'n gilydd | |
| 15 | Ymarferion  Efallai na fydd rhai athrawon yn gwybod am eich safle. Mae’n gyfrifoldeb sylweddol i fynd â phlant a phobl ifanc allan o’r ysgol ac maent eisiau ei wneud yn iawn. | |
| 16 | Y ffordd ymlaen  Yr hyn yr ydych chi eisiau o'r sesiwn hon – rydych chi eisiau iddyn nhw gysylltu â chi. Rydych chi eisiau clywed am ba themâu maen nhw'n eu harchwilio, ac rydych chi eisiau dangos iddyn nhw eich bod chi'n gwybod am ddiben y cwricwlwm newydd | |
| 17 | Y sleid olaf  Defnyddiwch o i grynhoi popeth. Sesiwn Holi ac Ateb os oes amser. Atgoffwch nhw i gysylltu ag Amgueddfeydd, Llyfrgelloedd ac Archifdai yn uniongyrchol i ddechrau deialog agored ar symud ymlaen â hyn. | |
| 18 | Credydau delwedd  Yno os yw pobl eisiau gwybod unrhyw beth am y delweddau ac i ddangos diwydrwydd dyladwy. | |